Kronokų ugnikalnis

Kronokų Sopka () – veikiantis ugnikalnis (stratovulkanas) Rusijoje, rytinėje Kamčiatkos pakrantėje. Aukštis 3482 m. Kūgis taisyklingas, krateris užpildytas ekstruzyviniu kamščiu, veikia fumarolės. Ugnikalnis sudarytas iš bazaltinio ir andezitinio šlako, lavos. Išsiveržia retai (paskutinį kartą 1923 m.). Žemutiniai Kronokų Sopkos šlaitai padengti kedrų ir Ermano beržų sąžalynais. Aukščiau – ledynai. Kalno papėdėje telkšo Kronokų ežeras, driekiasi Geizerių slėnis. Įeina į Kronokų draustinį.

 Šaltiniai 

Kategorija:Rusijos ugnikalniai